CELEX: 32002D0741
Language: el
Date: 2002-09-04 00:00:00
Title: 2002/741/ΕΚ: Απόφαση της Επιτροπής, της 4ης Σεπτεμβρίου 2002, για θέσπιση αναθεωρημένων οικολογικών κριτηρίων απονομής του κοινοτικού οικολογικού σήματος στο χαρτί φωτοαντιγραφικό και γραφής και για τροποποίηση της απόφασης 1999/554/ΕΚ (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 3294]

Avis juridique important

|

32002D0741

2002/741/ΕΚ: Απόφαση της Επιτροπής, της 4ης Σεπτεμβρίου 2002, για θέσπιση αναθεωρημένων οικολογικών κριτηρίων απονομής του κοινοτικού οικολογικού σήματος στο χαρτί φωτοαντιγραφικό και γραφής και για τροποποίηση της απόφασης 1999/554/ΕΚ (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 3294]  

Επίσημη Εφημερίδα αριθ. L 237 της 05/09/2002 σ. 0006 - 0015

Απόφαση της Επιτροπήςτης 4ης Σεπτεμβρίου 2002για θέσπιση αναθεωρημένων οικολογικών κριτηρίων απονομής του κοινοτικού οικολογικού σήματος στο χαρτί φωτοαντιγραφικό και γραφής και για τροποποίηση της απόφασης 1999/554/ΕΚ[κοινοποιηθείσα υπό τον αριθμό Ε(2002) 3294](Κείμενο που παρουσιάζει ενδιαφέρον για τον ΕΟΧ)(2002/741/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (EΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος(1), και ιδίως το άρθρο 6 παράγραφος 1 δεύτερο εδάφιο,Εκτιμώντας τα ακόλουθα:(1) Δυνάμει του κανονισμού (EΚ) αριθ. 1980/2000, το κοινοτικό οικολογικό σήμα απονέμεται στα προϊόντα που διαθέτουν χαρακτηριστικά τα οποία τους επιτρέπουν να συμβάλουν ουσιαστικά στη βελτίωση κύριων περιβαλλοντικών πτυχών.(2) Ο κανονισμός (EΚ) αριθ. 1980/2000 προβλέπει τη θέσπιση ειδικών κριτηρίων απονομής του οικολογικού σήματος ανά κατηγορία προϊόντων.(3) Προβλέπει επίσης ότι η αναθεώρηση των κριτηρίων απονομής του οικολογικού σήματος, καθώς και των απαιτήσεων εκτίμησης και εξακρίβωσης που αφορούν τα κριτήρια, πρέπει να διενεργηθούν εγκαίρως και πάντως πριν την λήξη της περιόδου ισχύος των κριτηρίων που έχουν καθοριστεί για κάθε κατηγορία προϊόντων. Η εν λόγω αναθεώρηση πρέπει να καταλήγει σε πρόταση παράτασης, ανάκλησης ή αναθεώρησης.(4) Είναι σκόπιμο να αναθεωρηθούν τα οικολογικά κριτήρια που είχαν καθοριστεί με την απόφαση της Επιτροπής 1999/554/ΕΚ, της 19ης Ιουλίου 1999, για τον καθορισμό των οικολογικών κριτηρίων απονομής του κοινοτικού οικολογικού σήματος στο φωτοαντιγραφικό χαρτί(2) προκειμένου να ληφθούν υπόψη οι εξελίξεις στην αγορά. Ταυτοχρόνως πρέπει να τροποποιηθεί ο ορισμός της ομάδας προϊόντων ώστε να περιλαμβάνει το χαρτί γραφής.(5) Πρέπει να εκδοθεί νέα απόφαση της Επιτροπής η οποία να θεσπίζει τα ειδικά για τη συγκεκριμένη κατηγορία προϊόντων οικολογικά κριτήρια, τα οποία θα ισχύσουν για περίοδο πέντε ετών.(6) Είναι σκόπιμο να ισχύσουν ταυτοχρόνως, για περιορισμένο χρονικό διάστημα όχι μεγαλύτερο των δώδεκα μηνών, τόσο τα νέα κριτήρια που θεσπίζονται με την παρούσα απόφαση, όσο και τα κριτήρια που έχουν θεσπιστεί με την απόφαση 1999/554/ΕΚ, ούτως ώστε να δοθεί επαρκής χρόνος στις εταιρείες στις οποίες απονεμήθηκε οικολογικό σήμα για τα προϊόντα τους ή οι οποίες υπέβαλαν αίτηση προς το σκοπό αυτό, πριν από την ημερομηνία εφαρμογής της παρούσας απόφασης, να προσαρμόσουν τα εν λόγω προϊόντα τους ούτως ώστε να πληρούν τα νέα κριτήρια.(7) Τα προβλεπόμενα στην παρούσα απόφαση μέτρα βασίζονται στα σχέδια κριτηρίων που έχει αναπτύξει το Συμβούλιο οικολογικής σήμανσης της Ευρωπαϊκής Ένωσης το οποίο έχει συσταθεί βάσει του άρθρου 13 του κανονισμού (ΕΚ) αριθ. 1980/2000.(8) Τα προβλεπόμενα στην παρούσα απόφαση μέτρα είναι σύμφωνα με τη γνώμη της επιτροπής που συγκροτήθηκε δυνάμει του άρθρου 17 του κανονισμού (EΚ) αριθ. 1980/2000,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Προκειμένου να απονεμηθεί το κοινοτικό οικολογικό σήμα δυνάμει του κανονισμού (ΕΚ) αριθ. 1980/2000 σε ένα είδος χαρτιού, αυτό πρέπει να εμπίπτει στην κατηγορία προϊόντων "χαρτί φωτοαντιγραφικό και γραφής", όπως αυτή ορίζεται στο άρθρο 2, και πρέπει να πληροί τα οικολογικά κριτήρια που καθορίζονται στο παράρτημα της παρούσης απόφασης.Άρθρο 21. Στην κατηγορία προϊόντων "χαρτί φωτοαντιγραφικό και γραφής" περιλαμβάνονται τα φύλλα και οι ρόλοι άγραφου χαρτιού που χρησιμοποιούνται για εκτύπωση, παραγωγή φωτοαντιγράφων, γραφή και σχέδιο.2. Εξαιρούνται το δημοσιογραφικό, το θερμοευαίσθητο και το αυτοαντιγραφικό χαρτί.Άρθρο 3Για διοικητικούς σκοπούς, η κατηγορία προϊόντων "χαρτί φωτοαντιγραφικό και γραφής" χαρακτηρίζεται με τον κωδικό αριθμό "011".Άρθρο 4Το άρθρο 3 της απόφασης 1999/554/ΕΚ αντικαθίσταται από τα ακόλουθα: "Άρθρο 3Ο ορισμός της κατηγορίας προϊόντων και τα ειδικά οικολογικά κριτήρια για την κατηγορία προϊόντων ισχύουν έως την 31η Αυγούστου 2003."Άρθρο 5Η παρούσα απόφαση ισχύει από την 1 Σεπτεμβρίου 2002 έως τις 31 Αυγούστου 2007.Οι παραγωγοί προϊόντων τα οποία εμπίπτουν στην κατηγορία προϊόντων "φωτοαντιγραφικό χαρτί" και στα οποία έχει ήδη απονεμηθεί το οικολογικό σήμα πριν την 1η Σεπτεμβρίου 2002, δύνανται να συνεχίσουν την χρήση του εν λόγω σήματος μέχρι την 31η Αυγούστου 2003.Οι παραγωγοί προϊόντων που εμπίπτουν στην κατηγορία προϊόντων "φωτοαντιγραφικό χαρτί" οι οποίοι έχουν ήδη υποβάλει αίτηση για απονομή του οικολογικού σήματος πριν την 1η Σεπτεμβρίου 2002, δύνανται να το αποσπάσουν με τους όρους που θεσπίζει η απόφαση 1999/554/ΕΚ. Σε αυτές τις περιπτώσεις το σήμα μπορεί να χρησιμοποιηθεί μέχρι την 31η Αυγούστου 2003.Άρθρο 6Η παρούσα απόφαση απευθύνεται στα κράτη μέλη.Βρυξέλλες, 4 Σεπτεμβρίου 2002.Για την ΕπιτροπήMargot WallströmΜέλος της Επιτροπής(1) ΕΕ L 237 της 21.9.2000, σ. 1.(2) ΕΕ L 210 της 10.8.1999, σ. 16.ΠΑΡΑΡΤΗΜΑΠΛΑΙΣΙΟΣκοποί των κριτηρίωνΣκοποί των κριτηρίων ειδικότερα είναι:- η μείωση των απορρίψεων στα ύδατα, τοξικών ή ευτροφικών ουσιών,- ο περιορισμός των ζημιών ή των κινδύνων για το περιβάλλον που συνδέονται με τη χρήση ενέργειας (πλανητική αύξηση της θερμοκρασίας, οξίνιση, καταστροφή του όζοντος, εξάντληση των μη ανανεώσιμων ενεργειακών πόρων) με τη μείωση της κατανάλωσης ενέργειας και των συνακόλουθων ατμοσφαιρικών εκπομπών,- ο περιορισμός των ζημιών ή των κινδύνων για το περιβάλλον που συνδέονται με τη χρήση επικίνδυνων χημικών ουσιών,- η εφαρμογή των αρχών της αειφορίας στη διαχείριση, ώστε να προστατεύονται τα δάση.Τα κριτήρια έχουν καθοριστεί σε επίπεδα τα οποία προάγουν την επισήμανση του φωτοαντιγραφικού χαρτιού και του χαρτιού γραφής που έχει λιγότερες δυσμενείς για το περιβάλλον επιπτώσεις.Απαιτήσεις όσον αφορά την εκτίμηση και την εξακρίβωσηΟι ειδικές απαιτήσεις όσον αφορά την εκτίμηση και την εξακρίβωση αναφέρονται σε κάθε κριτήριο.Όταν ο αιτών καλείται να παράσχει βεβαιώσεις, τεκμηρίωση, αναλύσεις, πρακτικά δοκιμών, ή άλλα τεκμήρια από τα οποία να προκύπτει η συμμόρφωση προς τα κριτήρια, εξυπακούεται ότι αυτά επιτρέπεται να προέρχονται από τον αιτούντα ή/και τον (τους) προμηθευτή(-ές) του ή/και τους προμηθευτές τους, κ.λπ., κατά περίπτωση.Όπου κρίνεται σκόπιμο, μπορούν να χρησιμοποιηθούν άλλες μέθοδοι δοκιμών εκτός από αυτές που αναφέρονται για κάθε κριτήριο, εάν κρίνονται ισοδύναμες από τον αρμόδιο οργανισμό ο οποίος εξετάζει την αίτηση.Όπου είναι δυνατό, οι δοκιμές πρέπει να διενεργούνται σε δεόντως διαπιστευμένα εργαστήρια που πληρούν τις γενικές απαιτήσεις που ορίζονται στο πρότυπο EN ISO 17025.Όπου κρίνεται σκόπιμο, οι αρμόδιοι οργανισμοί μπορούν να απαιτήσουν την υποβολή δικαιολογητικών και να διεξαγάγουν ανεξάρτητους ελέγχους.Συνιστάται στους ανεξάρτητους οργανισμούς να λαμβάνουν υπόψη την υλοποίηση αναγνωρισμένων συστημάτων διαχείρισης του περιβάλλοντος, όπως το EMAS (Community eco-management and audit scheme - Κοινοτικό Σύστημα Οικολογικής Διαχείρισης και Ελέγχου) ή το ISO14001, κατά την αξιολόγηση των αιτήσεων και την παρακολούθηση της συμμόρφωσης με τα κριτήρια (σημείωση: δεν απαιτείται η εφαρμογή των εν λόγω συστημάτων διαχείρισης).ΚΡΙΤΗΡΙΑ1. Εκπομπές στον αέρα και στο νερόα) Απαίτηση σε χημικό οξυγόνο (ΑΧΟ), Θείο (S), NOx: Για κάθε μία από αυτές τις παραμέτρους, οι εκπομπές στον αέρα ή/και στα ύδατα από την παραγωγή χαρτοπολτού και χαρτιού πρέπει να εκφράζονται σε βαθμούς (PΑΧΟ, PS, PNOx) όπως περιγράφεται στη συνέχεια.Κανένας από τους επιμέρους βαθμούς PΑΧΟ, PS, ή PNOx δεν πρέπει να υπερβαίνει το 1,5.Το σύνολο των βαθμών (Pολικό = PΑΧΟ + PS + PNOx) δεν πρέπει να υπερβαίνει το 3,0.Ο υπολογισμός του PΑΧΟ πρέπει να γίνεται ως εξής (ο υπολογισμός του PS και PNOx πρέπει να γίνεται με τον ίδιο ακριβώς τρόπο).Υπολογισμός για την παραγωγή χαρτοπολτού: Για κάθε χρησιμοποιούμενο χαρτοπολτό i, οι σχετικές εκπομπές ΑΧΟ (ΑΧΟπολτού, i εκφραζόμενο σε kg/τόνο ξηρανθέντος στον αέρα προϊόντος - ADT), διαιρείται με την τιμή αναφοράς για αυτόν τον τύπο χαρτοπολτού (ΑΧΟαναφοράς, πολτού) που αναφέρεται στον κατωτέρω πίνακα. Αυτοί οι συντελεστές πρέπει να σταθμίζονται σύμφωνα με την αναλογία κάθε χρησιμοποιούμενου χαρτοπολτού (pi για το νωπό χαρτί), και να αθροίζονται μαζί για τον υπολογισμό του αριθμού βαθμών για την παραγωγή χαρτοπολτού (PΑΧΟ, πολτού). Επομένως:PΑΧΟ, πολτός= Σ (pi × ΑΧΟπολτού, i/ΑΧΟαναφοράς, πολτού)Υπολογισμός για την παραγωγή χαρτιού: Ο αριθμός βαθμών για την παραγωγή χαρτιού (PΑΧΟ, χαρτιού) υπολογίζεται διαιρώντας τις σχετικές εκπομπές ΑΧΟ (ΑΧΟχαρτιού) με την τιμή αναφοράς για το χαρτί (ΑΧΟαναφοράς, πολτού) που αναφέρεται στον κατωτέρω πίνακα. Επομένως:PΑΧΟ, χαρτιού= ΑΧΟχαρτιού/ΑΧΟαναφοράς, χαρτιούΥπολογισμός των συνολικών βαθμών PΑΧΟ Η συνολική τιμή αναφοράς για τον χαρτοπολτό σταθμισμένη ανάλογα με τους διαφορετικούς χαρτοπολτούς που έχουν χρησιμοποιηθεί (ΑΧΟσταθμισμένης αναφοράς, πολτού) υπολογίζεται ως εξής:ΑΧΟσταθμισμένης αναφοράς, πολτού= Σ (pi × ΑΧΟαναφοράς, πολτού)Τέλος, οι βαθμοί για την παραγωγή χαρτοπολτού και χαρτιού πρέπει να συνδυάζονται για τον υπολογισμό του συνολικού αριθμού βαθμών (PΑΧΟ) ως εξής:PΑΧΟ= PΑΧΟ, πολτού × ΑΧΟσταθμισμένης αναφοράς, πολτού/(ΑΧΟσταθμισμένης αναφοράς, πολτού + ΑΧΟαναφοράς, χαρτιού) + PΑΧΟ, χαρτιού × ΑΧΟαναφοράς, χαρτιού/(ΑΧΟσταθμισμένης αναφοράς, πολτού + ΑΧΟαναφοράς, χαρτιού)Πίνακας τιμών αναφοράς για εκπομπές από την παραγωγή διαφορετικών τύπων χαρτοπολτού και χαρτιού>ΘΕΣΗ ΠΙΝΑΚΑ>Αξιολόγηση και εξακρίβωση: ο αιτών παρέχει λεπτομερείς υπολογισμούς που δείχνουν συμμόρφωση με αυτό το κριτήριο, μαζί με τη σχετική τεκμηρίωση που πρέπει να περιλαμβάνει πρακτικά δοκιμασιών στις οποίες χρησιμοποιούνται οι εξής μέθοδοι δοκιμής: ΑΧΟ: ISO 6060· NOx: ISO 11564· S (οξειδωμένο): EPA no 8· S (αναχθέν): EPA no 16A· περιεκτικότητα σε S του πετρελαίου: ISO 8754:1995· περιεκτικότητα σε S του άνθρακα: ISO 351.Στη σχετική τεκμηρίωση πρέπει να αναφέρεται η συχνότητα μέτρησης και ο υπολογισμός των βαθμών για το ΑΧΟ, το S και τα NOx. Πρέπει να περιλαμβάνει όλες τις εκπομπές S και NOx οι οποίες σημειώνονται κατά την παραγωγή πολτού και χαρτιού, συμπεριλαμβανόμενου του ατμού που παράγεται εκτός του συγκροτήματος παραγωγής, πλην των εκπομπών που σχετίζονται με την παραγωγή ηλεκτρικής ενέργειας. Οι μετρήσεις πρέπει να καλύπτουν τους λέβητες ανάκτησης, τις ασβεστοκαμίνους, τους ατμολέβητες και τις καμίνους διάσπασης για δύσοσμα αέρια. Πρέπει επίσης να λαμβάνονται υπόψη οι διάχυτες εκπομπές. Οι υποβαλλόμενες τιμές εκπομπών για το S στον αέρα πρέπει να περιλαμβάνουν τις εκπομπές και του οξειδωμένου και του αναχθέντος θείου (θειώδες διμεθύλιο, μεθυλο μερκαπτάνη, υδρóθειο κ.λπ.). Οι εκπομπές θείου που σχετίζονται με την παραγωγή θερμότητας από πετρέλαιο, άνθρακα και άλλα εξωτερικά καύσιμα γνωστής περιεκτικότητας σε θείο μπορούν να υπολογιστούν αντί να μετρηθούν και πρέπει να λαμβάνονται υπόψη.Οι εκπομπές στα ύδατα μετριούνται σε δείγματα που δεν έχουν υποβληθεί σε διήθηση ούτε καθίζηση, μετά από επεξεργασία των αποβλήτων είτε στο εργοστάσιο είτε σε δημόσια μονάδα καθαρισμού. Η περίοδος των μετρήσεων ή των ισοζυγίων μάζας πρέπει να βασίζεται στην παραγωγή ενός δωδεκαμήνου. Σε περίπτωση νέων ή ανακατασκευασμένων εγκαταστάσεων παραγωγής, οι μετρήσεις πρέπει να βασίζονται σε 45 τουλάχιστον συνεχόμενες ημέρες σταθερής λειτουργίας της μονάδας. Οι μετρήσεις πρέπει να είναι αντιπροσωπευτικές του αντίστοιχου προγράμματος μετρήσεων.β) AOX (χλωριωμένες ενώσεις): Οι εκπομπές AOX από την παραγωγή κάθε πολτού δεν πρέπει να υπερβαίνουν τα 0,25 kg/ADT.Αξιολόγηση και εξακρίβωση: ο αιτών παρέχει πρακτικά δοκιμασιών κατά τις οποίες χρησιμοποιήθηκε η εξής μέθοδος: AOX ISO 9562 (1989). Η σχετική τεκμηρίωση πρέπει να περιλαμβάνει ένδειξη της συχνότητας μέτρησης. Οι ΑΟΧ μετρούνται μόνο στις διεργασίες όπου χρησιμοποιούνται χλωριωμένες ενώσεις για τη λεύκανση του χαρτοπολτού. Οι ΑΟΧ δεν χρειάζεται να μετρούνται στα λύματα των μη ενιαίων συγκροτημάτων παραγωγής χαρτιού ή στα λύματα της παραγωγής πολτού χωρίς λεύκανση ή όπου η λεύκανση εκτελείται με ουσίες που δεν περιέχουν χλώριο.Οι εκπομπές στα ύδατα μετριούνται σε δείγματα που δεν έχουν υποβληθεί σε διήθηση ούτε καθίζηση, μετά από επεξεργασία των αποβλήτων είτε στο εργοστάσιο είτε σε δημόσια μονάδα καθαρισμού. Η περίοδος των μετρήσεων πρέπει να βασίζεται στην παραγωγή ενός δωδεκαμήνου. Σε περίπτωση νέων ή ανακατασκευασμένων εγκαταστάσεων παραγωγής, οι μετρήσεις πρέπει να βασίζονται σε 45 τουλάχιστον συνεχόμενες ημέρες σταθερής λειτουργίας της μονάδας. Οι μετρήσεις πρέπει να είναι αντιπροσωπευτικές του αντίστοιχου προγράμματος μετρήσεων.γ) CO2: Οι εκπομπές διοξειδίου του άνθρακα από μη ανανεώσιμες πηγές ενέργειας δεν πρέπει να υπερβαίνουν τα 1000 kg ανά τόνο παραχθέντος χαρτιού, συμπεριλαμβανομένων των εκπομπών από την παραγωγή ηλεκτρικής ενέργειας (εντός ή εκτός των εγκαταστάσεων παραγωγής, αδιακρίτως). Για μη ενιαία συγκροτήματα παραγωγής (τα οποία προμηθεύονται από το εμπόριο όλους τους πολτούς που χρησιμοποιούν) οι εκπομπές δεν πρέπει να υπερβαίνουν τα 1100 kg ανά τόνο. Οι εκπομπές πρέπει να υπολογίζονται ως το άθροισμα των εκπομπών από την παραγωγή του χαρτοπολτού και του χαρτιού.Αξιολόγηση και εξακρίβωση: ο αιτών παρέχει λεπτομερείς υπολογισμούς που δείχνουν συμμόρφωση με αυτό το κριτήριο, καθώς και σχετική τεκμηρίωση.Οι αιτούντες καταθέτουν ισοζύγιο των ατμοσφαιρικών εκπομπών διοξειδίου του άνθρακα. Στο ισοζύγιο αυτό πρέπει να συνυπολογίζονται όλες οι πηγές τροφοδοσίας με μη ανανεώσιμα καύσιμα κατά την παραγωγή χαρτοπολτού και χαρτιού καθώς και οι εκπομπές από την παραγωγή ηλεκτρικής ενέργειας (εντός ή εκτός των εγκαταστάσεων παραγωγής, αδιακρίτως).Για τον υπολογισμό των εκπομπών CO2 από τα καύσιμα, χρησιμοποιούνται οι ακόλουθοι συντελεστές εκπομπής.>ΘΕΣΗ ΠΙΝΑΚΑ>Για την ηλεκτρική ενέργεια από το δίκτυο ηλεκτροδότησης, πρέπει να χρησιμοποιείται η τιμή που αναφέρεται στον ανωτέρω πίνακα (ο ευρωπαϊκός μέσος όρος) εκτός εάν ο αιτών καταθέτει έγγραφα που αποδεικνύουν τη μέση τιμή για τον ή τους προμηθευτές τους σε ηλεκτρική ενέργεια οπότε ο αιτών μπορεί να χρησιμοποιεί αυτήν τη μέση τιμή αντί της τιμής του πίνακα.Η περίοδος των υπολογισμών ή των ισοζυγίων μάζας πρέπει να βασίζεται στην παραγωγή ενός δωδεκαμήνου. Σε περίπτωση νέων ή ανακατασκευασμένων εγκαταστάσεων παραγωγής, οι υπολογισμοί πρέπει να βασίζονται σε 45 τουλάχιστον συνεχόμενες ημέρες σταθερής λειτουργίας της μονάδας. Οι υπολογισμοί πρέπει να είναι αντιπροσωπευτικοί του αντίστοιχου προγράμματος μετρήσεων.2. Χρήση ενέργειαςα) Ηλεκτρική ενέργεια: Η κατανάλωση ηλεκτρικής ενέργειας από την παραγωγή πολτού και χαρτιού πρέπει να εκφράζεται σε βαθμούς (PE) όπως περιγράφεται στη συνέχεια.Το σύνολο των βαθμών PE, πρέπει να είναι μικρότερο ή ίσο του 1,5.Ο υπολογισμός του PE πρέπει να γίνεται ως εξής.Υπολογισμός για την παραγωγή πολτού: Για κάθε χρησιμοποιούμενο χαρτοπολτό i, η σχετική κατανάλωση ηλεκτρικής ενέργειας (Eπολτού, i εκφραζόμενη σε kWh/ADT) υπολογίζεται ως εξής.Eπολτού, i= ηλεκτρική ενέργεια που έχει παραχθεί εσωτερικά + ηλεκτρική ενέργεια που έχει αγοραστεί - ηλεκτρική ενέργεια που έχει πωληθείΑυτή η τιμή διαιρείται με την τιμή αναφοράς για αυτόν τον τύπο πολτού (Eαναφοράς, πολτού) που δίνεται στον ακόλουθο πίνακα. Αυτοί οι συντελεστές πρέπει να σταθμίζονται σύμφωνα με την αναλογία κάθε χρησιμοποιούμενου χαρτοπολτού (pi όσον αφορά το νωπό χαρτί), και να αθροίζονται μαζί για τον υπολογισμό του αριθμού βαθμών για την κατανάλωση ηλεκτρικής ενέργειας στην παραγωγή χαρτοπολτού (PE πολτού). Επομένως:PE πολτού= Σ (pi × Eπολτού, i/Eαναφοράς, πολτού)Υπολογισμός για την παραγωγή χαρτιού: Παρομοίως, η κατανάλωση ηλεκτρικής ενέργειας για την παραγωγή χαρτιού (Eχαρτιού) υπολογίζεται και διαιρείται με την τιμή αναφοράς για αυτό τον τύπο χαρτιού (Εαναφοράς, χαρτιού) που αναφέρεται στον κατωτέρω πίνακα, ως εξής:Eπολτού, i= ηλεκτρική ενέργεια που έχει παραχθεί εσωτερικά + ηλεκτρική ενέργεια που έχει αγοραστεί - ηλεκτρική ενέργεια που έχει πωληθείPE, χαρτιού= Eχαρτιού/Eαναφοράς, χαρτιούΥπολογισμός των συνολικών βαθμών PE: Μια συνολική σταθμισμένη τιμή αναφοράς για τον χαρτοπολτό (Eσταθμισμένης αναφοράς, πολτού), υπολογίζεται ως εξής:Eσταθμισμένης αναφοράς, πολτού= Σ (pi × Eαναφοράς, πολτού)Τέλος, οι βαθμοί για την παραγωγή χαρτοπολτού και χαρτιού πρέπει να συνδυάζονται για τον υπολογισμό του συνολικού αριθμού βαθμών (PE) ως εξής:PE= PE, πολτού × Eσταθμισμένης αναφοράς, πολτού/(Eσταθμισμένης αναφοράς, πολτού + Eαναφοράς, χαρτιού) + PE, χαρτιού ×Εαναφοράς, χαρτιού/Εσταθμισμένης αναφοράς, πολτού +Εαναφοράς, χαρτιού)β) Καύσιμο (θερμότητα): Η κατανάλωση καυσίμου από την παραγωγή πολτού και χαρτιού πρέπει να εκφράζεται σε βαθμούς (PF) όπως περιγράφεται στη συνέχεια.Το σύνολο των βαθμών PF, πρέπει να είναι μικρότερο ή ίσο του 1,5.Ο υπολογισμός του PF πρέπει να γίνεται ως εξής.Υπολογισμός για την παραγωγή πολτού: Για κάθε χρησιμοποιούμενο χαρτοπολτό i, η σχετική κατανάλωση καυσίμου (Eπολτού, i εκφραζόμενη σε kWh/ADT) υπολογίζεται ως εξής:Eπολτού, i= ηλεκτρική ενέργεια που έχει παραχθεί εσωτερικά + ηλεκτρική ενέργεια που έχει αγοραστεί - ηλεκτρική ενέργεια που έχει πωληθεί - 1,25 × ηλεκτρική ενέργεια που έχει παραχθεί εσωτερικάΣημείωση:Fπολτού, i (και η συνεισφορά της στο PF, πολτού) δεν χρειάζεται να υπολογίζονται στο μηχανικό πολτό εκτός εάν πρόκειται για ξηρανθέντα στον αέρα μηχανικό πολτό της αγοράς που περιέχει τουλάχιστον 90 % ξηρά ουσία.Η τιμή του Fπολτού, i διαιρείται με την τιμή αναφοράς για τον αντίστοιχο τύπο πολτού (Eαναφοράς, πολτού) που δίνεται στον κατωτέρω πίνακα. Αυτοί οι συντελεστές πρέπει να σταθμίζονται σύμφωνα με την αναλογία κάθε χρησιμοποιούμενου χαρτοπολτού (pi όσον αφορά το νωπό χαρτί), και να αθροίζονται μαζί για τον υπολογισμό του αριθμού βαθμών για το καύσιμο στην παραγωγή χαρτοπολτού (PF, πολτού). Επομένως:PF πολτού= Σ (pi × Eπολτού, i/Eαναφοράς, πολτού)Υπολογισμός για την παραγωγή χαρτιού: Παρομοίως, η κατανάλωση καυσίμου που σχετίζεται με την παραγωγή χαρτιού (Fχαρτιού, εκφραζόμενη σε kWh/ADT), υπολογίζεται ως εξής:Fχαρτιού= καύσιμο που έχει παραχθεί εσωτερικά + καύσιμο που έχει αγοραστεί - καύσιμο που έχει πωληθεί - 1,25 × ηλεκτρική ενέργεια που έχει παραχθεί εσωτερικάPF, χαρτιού= Fχαρτιού/Fαναφοράς, χαρτιούΥπολογισμός των συνολικών βαθμών PF: Μια συνολική σταθμισμένη τιμή αναφοράς για τον χαρτοπολτό (Fσταθμισμένης αναφοράς, πολτού), υπολογίζεται ως εξής:Fσταθμισμένης αναφοράς, πολτού= Σ (pi × Fαναφοράς, πολτού)Τέλος, οι βαθμοί για την παραγωγή χαρτοπολτού και χαρτιού πρέπει να συνδυάζονται για τον υπολογισμό του συνολικού αριθμού βαθμών (PF) ως εξής:PF= PF, πολτού × Fσταθμισμένης αναφοράς, πολτού/(Fσταθμισμένης αναφοράς, πολτού + Fαναφοράς, χαρτιού) + PF, χαρτιού × Fαναφοράς, χαρτιού/(Fσταθμισμένης αναφοράς, πολτού + Fαναφοράς, χαρτιού)Πίνακας τιμών αναφοράς για ηλεκτρική ενέργεια και καύσιμο>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>Αξιολόγηση και εξακρίβωση [για α) και β)]: ο αιτών παρέχει λεπτομερείς υπολογισμούς που δείχνουν συμμόρφωση με αυτό το κριτήριο, καθώς και σχετική τεκμηρίωση. Τα υποβαλλόμενα στοιχεία πρέπει επομένως να περιλαμβάνουν τη συνολική κατανάλωση ηλεκτρικής ενέργειας και καυσίμου.Οι αιτούντες πρέπει να υπολογίζουν όλες τις εισροές ενέργειας, υποδιαιρούμενες σε θερμότητα/καύσιμα και ηλεκτρική ενέργεια που καταναλώνονται κατά την παραγωγή χαρτοπολτού και χαρτιού, συμπεριλαμβανομένης της ενέργειας που καταναλώνεται κατά την απομελάνωση των απορριμμάτων χαρτιού για την παραγωγή ανακυκλωμένου χαρτιού. Η ενέργεια που χρησιμοποιείται για τη μεταφορά πρώτων υλών, καθώς και για τη μετατροπή και τη συσκευασία, δεν λαμβάνονται υπόψη στον υπολογισμό της κατανάλωσης ενέργειας.Η ολική θερμική ενέργεια περιλαμβάνει όλα τα καύσιμα που αγοράζονται. Περιλαμβάνει επίσης τη θερμική ενέργεια που ανακτάται με καύση των υγρών της παραγωγής (απόνερα) και των αποβλήτων από τις διεργασίες της βιομηχανικής μονάδας (π.χ. απορρίμματα ξύλου, πριονίδι, απόνερα, άχρηστα χαρτιά, αποκόμματα χαρτοποιίας) καθώς και τη θερμότητα που ανακτάται από την εσωτερική παραγωγή ηλεκτρικής ενέργειας - εντούτοις, στον υπολογισμό της συνολικής θερμικής ενέργειας, οι αιτούντες οφείλουν να συνυπολογίζουν μόνο το 80 % της θερμικής ενέργειας από τις εν λόγω πηγές.Ως "ηλεκτρική ενέργεια" νοείται ο καθαρός εισερχόμενος ηλεκτρισμός από το δίκτυο ηλεκτροδότησης και από την εσωτερική ηλεκτροπαραγωγή, μετρούμενος σε ηλεκτρική ισχύ. Η ηλεκτρική ενέργεια που χρησιμοποιείται για την επεξεργασία των λυμάτων δεν πρέπει να συνυπολογίζεται.Στις περιπτώσεις που παράγεται ατμός χρησιμοποιώντας ηλεκτρικό ρεύμα ως πηγή θερμότητας, πρέπει να υπολογίζεται η θερμική αξία του ατμού, κατόπιν να διαιρείται με 0,8 και να προστίθεται στη συνολική κατανάλωση καυσίμων.3. Ίνες - αειφόρος διαχείριση των δασώνΟι ίνες μπορούν να είναι από ξύλο ή ανακυκλωμένες ίνες από ανακυκλωμένο χαρτί ή άλλες ίνες κυτταρίνης. Οι ίνες από αποκόμματα χαρτοποιίας δεν πρέπει να θεωρούνται ως ανακυκλωμένες ίνες.Τουλάχιστον 10 % των ινών παρθένου ξύλου από δάση πρέπει να προέρχονται από δάση τα οποία έχουν πιστοποιηθεί όσον αφορά τη διαχείρισή της με εφαρμογή των αρχών και μέτρων που αποσκοπούν στην αειφόρο διαχείριση των δασών.Οι εναπομένουσες ίνες παρθένου ξύλου από δάση πρέπει να προέρχονται από δάση των οποίων η διαχείριση γίνεται με εφαρμογή των αρχών και μέτρων που αποσκοπούν στην αειφόρο διαχείριση των δασών.Η προέλευση όλων των παρθένων ινών πρέπει να αναφέρεται.Στην Ευρώπη, οι αρχές και τα μέτρα που προαναφέρονται, αντιστοιχούν στα οριζόμενα στις πανευρωπαϊκές κατευθυντήριες γραμμές επιχειρησιακού επιπέδου για την αειφόρο διαχείριση των δασών, που εγκρίθηκαν από την υπουργική διάσκεψη της Λισσαβόνας για την προστασία των δασών της Ευρώπης (2 έως 4 Ιουνίου 1998). Εκτός Ευρώπης, αντιστοιχούν τουλάχιστον στις δασικές γενικές αρχές της διάσκεψης των Ηνωμένων Εθνών για το περιβάλλον και την ανάπτυξη UNCED (Rio de Janeiro, Ιούνιος του 1992) και, όπου έχουν εφαρμογή, στα κριτήρια ή κατευθυντήριες γραμμές για την αειφόρο διαχείριση των δασών που έχουν εγκριθεί στο πλαίσιο των αντίστοιχων διεθνών και περιφερειακών πρωτοβουλιών (ΙΤΤΟ, Montreal Process, Tarapoto Process, πρωτοβουλία Dry-Zone Africa των UΝΕΡ/FAO).Αξιολόγηση και εξακρίβωση: Οι αιτούντες αναφέρουν τον τύπο, την ποσότητα και την προέλευση των ινών που χρησιμοποιήθηκαν στην παραγωγή του χαρτοπολτού και του χαρτιού. Η προέλευση όλων των παρθένων ινών πρέπει να αναφέρεται με επαρκή ακρίβεια για να είναι δυνατό, όπου έχει εφαρμογή, να ελέγχεται ότι οι παρθένες ίνες προέρχονται από δάση διαχειριζόμενα με αειφόρο τρόπο. Όταν χρησιμοποιούνται παρθένες ίνες από τα δάση, ο αιτών παρέχει κατάλληλα πιστοποιητικά μαζί με σχετική τεκμηρίωση που να δείχνει ότι το πρόγραμμα πιστοποίησης αξιολογεί με ορθό τρόπο τις ως άνω αρχές και μέτρα της αειφόρου διαχείρισης των δασών. Για τις ίνες από παρθένο ξύλο που προέρχονται από δάση τα οποία δεν έχουν πιστοποιηθεί ως δάση διαχειριζόμενα με αειφόρο τρόπο, ο αιτών υποβάλλει τα κατάλληλα έγγραφα τύπου δήλωσης, καταστατικού χάρτη, κώδικα δεοντολογίας ή αναφοράς με τα οποία εξακριβώνεται ότι πληρούνται οι ανωτέρω απαιτήσεις.4. Επικίνδυνες χημικές ουσίεςΑξιολόγηση και εξακρίβωση: Οι αιτούντες καταθέτουν κατάλογο των χημικών προϊόντων που χρησιμοποιήθηκαν στην παραγωγή του χαρτοπολτού και του χαρτιού, μαζί με την κατάλληλη τεκμηρίωση (όπως φύλλα δεδομένων ασφαλείας υλικού). Ο κατάλογος περιλαμβάνει την ποσότητα, τη λειτουργία και τους προμηθευτές όλων των χημικών που χρησιμοποιούνται για την επεξεργασία.α) Χλώριο: Δεν πρέπει να χρησιμοποιείται αέριο χλώριο ως λευκαντικό. Η απαίτηση αυτή δεν ισχύει για το αέριο χλώριο που προέρχεται από την παραγωγή και τη χρήση διοξειδίου του χλωρίου.Αξιολόγηση και εξακρίβωση: ο αιτών παρέχει βεβαίωση από τον ή τους παραγωγούς χαρτοπολτού ότι δεν έχει χρησιμοποιηθεί αέριο χλώριο ως λευκαντικό. Σημείωση: αν και η απαίτηση αυτή έχει εφαρμογή και στη λεύκανση των ανακυκλωμένων ινών, η ενδεχόμενη λεύκανση των ινών με αέριο χλώριο κατά τον προηγούμενο κύκλο ζωής τους, είναι αποδεκτή.β) APEO: δεν επιτρέπεται η προσθήκη αιθοξυαλκυλοφαινολών ή άλλων παραγώγων αλκυλοφαινολών σε χημικές ουσίες καθαρισμού και απομελάνωσης, σε καταστολείς αφρού, σε πρόσθετα διασποράς και σε στρώσεις επίχρισης. Ως παράγωγα αλκυλοφαινολών νοούνται οι ουσίες οι οποίες διασπώμενες παράγουν αλκυλοφαινόλες.Αξιολόγηση και εξακρίβωση: ο αιτών υποβάλλει δήλωση του ή των προμηθευτών του ότι σύμφωνα με την οποία δεν έχουν προστεθεί σε αυτά τα προϊόντα αιθοξυλιωμένες αλκυλοφαινόλες ή άλλα παράγωγα αλκυλοφαινολών.γ) Κατάλοιπα μονομερών: Η συνολική ποσότητα καταλοίπων μονομερών (εξαιρούμενου του ακρυλαμίδιου) στα οποία αποδίδεται ή μπορεί να αποδοθεί κάποια από τις ακόλουθες φράσεις που υποδηλώνουν κίνδυνο (ή συνδυασμός αυτών):R45 (μπορεί να προκαλέσει καρκίνο)R46 (μπορεί να προκαλέσει κληρονομικές γενετικές βλάβες)R49 (μπορεί να προκαλέσει καρκίνο όταν εισπνέεται)R50/53 (πολύ τοξικό για τους υδρόβιους οργανισμούς και μπορεί να προκαλέσει μακροχρόνιες δυσμενείς επιπτώσεις στο υδάτινο περιβάλλον)R51/53 (τοξικό για τους υδρόβιους οργανισμούς και μπορεί να προκαλέσει μακροχρόνιες δυσμενείς επιπτώσεις στο υδάτινο περιβάλλον)R52/53 (επιβλαβές για τους υδρόβιους οργανισμούς και μπορεί να προκαλέσει μακροχρόνιες δυσμενείς επιπτώσεις στο υδάτινο περιβάλλον)R60 (μπορεί να εξασθενίσει τη γονιμότητα)R61 (μπορεί να βλάψει το έμβρυο κατά τη διάρκεια της κύησης)όπως καθορίζονται στην οδηγία 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών(1), και στις μετέπειτα τροποποιήσεις της, δεν επιτρέπεται να περιέχονται σε επιχρίσεις, βοηθητικά κατακράτησης, ενισχυτικά και υδρόφοβους παράγοντες και σε χημικές ουσίες που χρησιμοποιούνται σε εσωτερική και εξωτερική κατεργασία με νερό σε συγκεντρώσεις ανώτερες των 100 ppm (υπολογιζόμενες με βάση την περιεκτικότητά τους σε στερεά ύλη).Το ακρυλαμίδιο δεν επιτρέπεται να περιέχεται σε επιχρίσεις, βοηθητικά κατακράτησης, ενισχυτικά και υδρόφοβους παράγοντες και σε χημικές ουσίες που χρησιμοποιούνται σε εσωτερική και εξωτερική κατεργασία με νερό σε συγκεντρώσεις ανώτερες των 1000 ppm (υπολογιζόμενες με βάση την περιεκτικότητά τους σε στερεά ύλη).Ο αρμόδιος οργανισμός μπορεί να εξαιρέσει τον αιτούντα από αυτές τις απαιτήσεις όσον αφορά χημικές ουσίες που χρησιμοποιούνται σε εξωτερική κατεργασία με νερό.Αξιολόγηση και εξακρίβωση: ο αιτών υποβάλλει δήλωση συμμόρφωσης με το εν λόγω κριτήριο, μαζί με την κατάλληλη τεκμηρίωση (όπως φύλλα δεδομένων ασφαλείας υλικού).δ) Τασιενεργά χρησιμοποιούμενα σε διαλύματα απομελάνωσης για τις ανακυκλωμένες ίνες: Όταν η ολική ποσότητα των τασιενεργών που χρησιμοποιούνται στα διάφορα διαλύματα απομελάνωσης των ανακυκλωμένων ινών υπερβαίνουν τα 100 g/ADT, καθένα από τα τασιενεργά πρέπει να βιοδιασπάται με ευχέρεια. Όταν η συνολική ποσότητα των χρησιμοποιούμενων είναι κατώτερη από 100 g/ADT, καθένα από τα τασιενεργά πρέπει είτε να βιοδιασπάται με ευχέρεια είτε να βιοδιασπάται τελικά (βλέπε μεθόδους δοκιμής και επίπεδα επιτυχίας στη συνέχεια).Αξιολόγηση και εξακρίβωση: Ο αιτών υποβάλλει δήλωση συμμόρφωσης με αυτό το κριτήριο μαζί με τα σχετικά φύλλα δεδομένων ασφαλείας υλικού ή πρακτικά δοκιμών για κάθε τασιενεργό στην οποία αναφέρεται η μέθοδος δοκιμής, το κατώφλι επιτυχίας και το συμπέρασμα που εξήχθη, χρησιμοποιώντας μία από τις ακόλουθες μεθόδους για τις δοκιμές και τα επίπεδα επιτυχίας: για την ευχερή βιοδιασπασιμότητα OECD 301 A-F (ή ισοδύναμα πρότυπα ISO), με ποσοστό αποδόμησης εντός 28 ημερών τουλάχιστον 70 % για το 301 A και E, και τουλάχιστον 60 % για το 301 B, C, D και F· για την τελική βιοαποδομησιμότητα το OECD 302 A-C (ή ισοδύναμο πρότυπο ISO), με ποσοστό αποδόμησης (συμπεριλαμβανόμενης της προσρόφησης) εντός 28 ημερών, τουλάχιστον 70 %, για το 302 A και B, και τουλάχιστον 60 % για το 302 C.ε) Βιοκτόνα: Οι δραστικές ουσίες των βιοκτόνων και των βιοστατικών παραγόντων που χρησιμοποιούνται για την αντιμετώπιση των οργανισμών οι οποίοι προκαλούν εναπόθεση ουσιών στα συστήματα κυκλοφορίας ύδατος που περιέχουν ίνες δεν πρέπει να διαθέτουν δυναμικό βιοσυσσώρευσης.Αξιολόγηση και εξακρίβωση: ο αιτών παρέχει είτε δήλωση συμμόρφωσης με αυτό το κριτήριο μαζί με τα σχετικά φύλλα δεδομένων ασφαλείας υλικού ή πρακτικό δοκιμών που αναφέρει τη μέθοδο δοκιμών, το κατώφλι επιτυχίας και το συμπέρασμα που εξήχθη, χρησιμοποιώντας τις ακόλουθες μεθόδους δοκιμής: OECD 107, 117 ή 305 A-E.στ) Αζωχρώματα: Δεν πρέπει να χρησιμοποιούνται αζωχρώματα που μπορεί να διασπαστούν στις παρακάτω αρωματικές αμίνες:>ΘΕΣΗ ΠΙΝΑΚΑ>Αξιολόγηση και εξακρίβωση: ο αιτών υποβάλλει δήλωση συμμόρφωσης με το εν λόγω κριτήριο.ζ) Προϊόντα βαφής: Απαγορεύεται η χρήση εμπορικών βαφών στον πολτό ή στο χαρτί στις οποίες μπορεί να αποδοθεί, κατά την στιγμή της αίτησης, κάποια από τις ακόλουθες φράσεις που υποδηλώνουν κίνδυνο (ή συνδυασμός αυτών):R50 (πολύ τοξικό για υδρόβιους οργανισμούς),R51 (τοξικό για υδρόβιους οργανισμούς),R52 (επιβλαβές για υδρόβιους οργανισμούς),R53 (μπορεί να προκαλέσει μακροχρόνιες δυσμενείς επιπτώσεις στο υδάτινο περιβάλλον),όπως καθορίζονται στην οδηγία 1999/45/ΕΚ του Ευρωπαϊκού Κοινοβουλίου και του Συμβουλίου, της 31ης Μαΐου 1999, για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, συσκευασία και επισήμανση των επικίνδυνων παρασκευασμάτων(2), και στις μετέπειτα τροποποιήσεις της.Δεν επιτρέπεται η χρήση βαφών στον πολτό ή στο χαρτί οι οποίες περιέχουν άνω του 2 % κατά βάρος ουσιών οι οποίες έχουν χαρακτηρισθεί ή είναι δυνατό να χαρακτηρισθούν τη στιγμή της αίτησης με μια από τις ακόλουθες φράσεις κινδύνου (ή συνδυασμούς αυτών) σύμφωνα με την οδηγία 67/548/ΕΟΚ και τις μετέπειτα τροποποιήσεις της.Το εν λόγω κριτήριο δεν ισχύει για τύπους όπου η ταξινόμηση οφείλεται μόνο στην παρουσία συστατικών χρώσης τα οποία παρουσιάζουν βαθμό στερέωσης τουλάχιστον 98 %. Ο βαθμός στερέωσης λαμβάνεται ως η ολική κατακράτηση χρώματος στις ίνες κατά την επεξεργασία.Αξιολόγηση και εξακρίβωση: ο αιτών υποβάλλει δήλωση συμμόρφωσης με το εν λόγω κριτήριο, μαζί με την κατάλληλη τεκμηρίωση, όπως φύλλα δεδομένων ασφαλείας υλικού.η) Βαφές με συμπλοκοποιημένο μέταλλο ή πιγμέντα: Δεν πρέπει να χρησιμοποιούνται χρώματα ή πιγμέντα που περιέχουν μόλυβδο, χαλκό, χρώμιο, νικέλιο ή αλουμίνιο. Επιτρέπεται ωστόσο η χρήση βαφών ή πιγμέντων φθαλοκυανίνης Cu.Αξιολόγηση και εξακρίβωση: Ο αιτών παρέχει δήλωση συμμόρφωσης.θ) Προσμείξεις μεταλλικών ιόντων των βαφών: Η περιεκτικότητα των χρησιμοποιούμενων βαφών σε προσμείξεις μεταλλικών ιόντων πρέπει να μην υπερβαίνει τις ακόλουθες τιμές: Ag 100· As 50 ppm· Ba 100 ppm· Cd 20 ppm· Co 500 ppm· Cr 100 ppm· Cu 250 ppm· Fe 2500 ppm· Hg 4 ppm· Mn 1000 ppm· Ni 200 ppm· Pb 100 ppm· Se 20 ppm· Sb 50 ppm· Sn 250 ppm· Zn 1500 ppm.Αξιολόγηση και εξακρίβωση: Ο αιτών παρέχει δήλωση συμμόρφωσης.5. Διαχείριση των αποβλήτωνΌλα τα συγκροτήματα παραγωγής πολτού και χαρτιού πρέπει να διαθέτουν σύστημα διαχείρισης των αποβλήτων (όπως καθορίζεται από την αρμόδια για τις νομοθετικές ρυθμίσεις αρχή στην οποία υπάγεται το συγκεκριμένο συγκρότημα παραγωγής) και των καταλοίπων που προέρχονται από την παραγωγή του προϊόντος που λαμβάνει το οικολογικό σήμα. Το σύστημα αυτό πρέπει να τεκμηριώνεται ή να περιγράφεται λεπτομερώς στην αίτηση, με στοιχεία για τα ακόλουθα σημεία τουλάχιστον:- τις διαδικασίες διαχωρισμού και χρησιμοποίησης των ανακυκλώσιμων υλικών από το ρεύμα των αποβλήτων,- τις διαδικασίες ανάκτησης υλικών για άλλες χρήσεις, όπως αποτέφρωση για την αύξηση της θερμότητας ή του ατμού των διεργασιών ή χρήση στη γεωργία,- τις διαδικασίες χειρισμού των επικίνδυνων αποβλήτων (όπως καθορίζεται από την αρμόδια για τις νομοθετικές ρυθμίσεις αρχή στην οποία υπάγεται το συγκεκριμένο συγκρότημα παραγωγής χαρτοπολτού και χαρτιού).Αξιολόγηση και εξακρίβωση: ο αιτών υποβάλλει περιγραφή της διαχείρισης αποβλήτων για τα σχετικά συγκροτήματα παραγωγής και δήλωση συμμόρφωσης με το εν λόγω κριτήριο.6. Καταλληλότητα προς χρήσηΤο προϊόν θα πρέπει να είναι κατάλληλο προς χρήση.Αξιολόγηση και εξακρίβωση: Ο αιτών θα πρέπει να υποβάλει την κατάλληλη τεκμηρίωση ή/και αποτελέσματα δοκιμών.7. Πληροφορίες στη συσκευασίαΣτη εσωτερική και την εξωτερική συσκευασία αναγράφεται το κείμενο που ακολουθεί ή άλλο ισοδύναμο: "Το προϊόν αυτό μπορεί να φέρει το κοινοτικό οικολογικό σήμα, επειδή ανταποκρίνεται σε απαιτήσεις που, μεταξύ άλλων, περιορίζουν τις εκπομπές στα ύδατα (ΑΧΟ, ΑΟΧ) και στον ατμοσφαιρικό αέρα (S, NOx CO2) και περιορίζουν την κατανάλωση ενέργειας, τη χρήση ορυκτών καυσίμων και επικίνδυνων ουσιών". "Περισσότερες πληροφορίες για το οικολογικό σήμα μπορούν να αναζητηθούν στην ιστοθέση: http://europa.eu.int/ecolabel" "Συνιστάται η συλλογή του μεταχειρισμένου χαρτιού για ανακύκλωση".Επιπλέον, ο κατασκευαστής μπορεί επίσης να δηλώνει την ελάχιστη εκατοστιαία αναλογία ανακυκλωμένων ινών.Αξιολόγηση και εξακρίβωση: ο αιτών υποβάλλει δείγμα της συσκευασίας του προϊόντος και των πληροφοριών που συνοδεύουν το προϊόν, καθώς και δήλωση συμμόρφωσης με κάθε πτυχή του εν λόγω κριτηρίου.8. Πληροφορίες που αναγράφονται στο οικολογικό σήμαΣτο δεύτερο πλαίσιο του οικολογικού σήματος αναγράφεται το κείμενο που ακολουθεί: "χαμηλά επίπεδα ρύπανσης του ατμοσφαιρικού αέρα και των υδάτωνχαμηλή χρήση ενέργειαςπεριορισμένες επιβλαβείς ουσίες".Αξιολόγηση και εξακρίβωση: ο αιτών υποβάλλει δείγμα της συσκευασίας του προϊόντος με το οικολογικό σήμα, καθώς και δήλωση συμμόρφωσης με το εν λόγω κριτήριο.(1) EE 196 της 16.8.1967, σ. 1.(2) ΕΕ L 200 της 31.5.1999, σ. 1.